Document ID: 31998R0854

KOMISSION ASETUS (EY) N:o 854/98,
annettu 23 päivänä huhtikuuta 1998,
appelsiineille markkinointivuonna 1997/98 maksettavan ennakkotuen määrän vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96 (1) ja erityisesti sen 6 artiklan,
sekä katsoo, että
tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 26 päivänä kesäkuuta 1997 annetun komission asetuksen (EY) N:o 1169/97 (2) 14 artiklan 1 kohdassa säädetään, että sopimusten mukaisesti jalostettaviksi toimitettujen appelsiinien, mandariinien, klementiinien, satsumien ja sitruunoiden osalta tuottajaorganisaatio voi jättää ennakkotukihakemuksen tuote- ja toimituskausikohtaisesti; kyseisen artiklan 2 kohdassa säädetään, että ennakon määrä on 70 prosenttia asetuksen (EY) N:o 2202/96 liitteessä vahvistetuista määristä; saman artiklan 5 kohdassa säädetään, että jos vaikuttaa olevan vaara, että asetuksen (EY) N:o 2202/96 5 artiklassa vahvistetut jalostuskynnykset ylittyvät, voidaan 70 prosentin osuutta alentaa,
jäsenvaltiot ovat ilmoittaneet asetuksen (EY) N:o 1169/97 22 artiklan 1 kohdan mukaisesti appelsiinien osalta markkinointivuonna 1997/98 sopimukseen kuuluvat määrät jaoteltuna toimituskausittain; näiden tietojen perusteella näyttää markkinointivuosina 1995/96 ja 1996/97 maksettujen tukien avulla jalostettujen määrien osalta siltä, että edellä mainittujen tuotteiden jalostuskynnykset ovat vaarassa ylittyä; näin ollen markkinointivuonna 1997/98 maksettavaa ennakkotuen määrää on alennettava,
edellä mainitun asetuksen 23 artiklan 2 kohdan c alakohdan mukaisesti appelsiineja koskevan tuen ennakkoa ei voida maksaa ennen 15 päivää huhtikuuta 1998; kyseinen päivämäärä olisi säädettävä tämän asetuksen soveltamisen alkamispäiväksi, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1169/97 14 artiklan 2 kohdassa säädetyn ennakkotuen määräksi markkinointivuonna 1997/98 vahvistetaan 37 prosenttia appelsiinien osalta asetuksen (EY) N:o 2202/96 liitteessä vahvistetuista tuen määristä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 15 päivästä huhtikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä huhtikuuta 1998.

Labels: 17
19
5
6